کألیمە باسک د زوٙن فأرانسئ یی میا و ئشارە میکە ڤئ لون باسکو. خود زوٙن فأرانسە کألیمە باسک نە د زوٙن گاسکون گئرئتئ نە کئ ڤا کألیمە ڤاسکو د زوٙن ئسپانیایی ھوم ریشە أ. د چأن گئل سئکە د گات سأدە یأکوم و دویوم دئما زایئشت د ڤولات باسک دیارجوٙری بیینە ئی راساگە ڤا نوم بارئسکونئس دیاری کئردە. جاگە ئی کئ ئی سئکە یا دیار بیینە د پامپولونا بییە کئ ڤیرگار دوٙنئسمأنیا موٙأن ئی راساگە مینجاڤأن زئشتگە ڤاسکونیا بییە. چأن گئل مئن جوٙری کئ خوشوٙ د پایە کألیمە شئناسی سئلتیک ی ھین چنی دیاری می کە کئ کألیمە باسک ھومبأراڤأرە ڤا خألک کوسار. خألک باسک د زوٙن خوشوٙ یأن زوٙن باسکی ڤئ خوشوٙ موٙأن یوٙسکالدوٙناک کئ تأکیش بوٙأ ئوسکالدوٙن کئ ئی کألیمە د کألیمە یوٙسکال گئرئتە بییە و نئھاڤأن دوٙن کئ د ئی کألیمە ئضاف بوٙە ئی کألیمە بوٙە ڤئ کأسی کئ باسکی قئسە می کە ألڤأت یأنە بایأد بوٙیی کئ ھأر باسکی ڤئ زوٙن باسکی قئسە نئمیکە. د پایە کألیمە نۊرأڤأندیار یوٙسکوٙتار کئ د سأدە نوٙزدە زایئشتی دیاری کئردە و سأریأکئش بوٙأ یوٙسکوٙتاراک ئی کألیمە بیشتئر دیجا رأزئشتی دارە گاسی ئی آئم باسکی قئسە بأکە یا نأکە. آلفونسو ئریگوئن موٙە کئ کألیمە یوٙسکارا د یئ گئل أنجومدیار باسکی کئ ئناڤتسیە گئرئتە بییە د گوتە ڤئ ئی کألیمە ھومبأراڤأرە ڤا رأڤئشت ھأچایە کئردئن.